hu hu hu hu hu hu hu hu en pt es id hu hu hu hu sk hu hu hu hu hu hu hu hu hu es hu hu hu hu hu en hu ca en en en en az hu hu hu de hu de hu de hu de hu hu hu es hu hu hu hu hu hu hu hu hu hu hu hu hu hu hu es pt es en en es pt hu en hu
Biológiai szúnyoggyérítést végez a Biokom Nkft. – pécsiérték.hu
Több színes programot kínál szeptemberben a Duna-Dráva Nemzeti Park
A Magnus Aircraft Fusión 212 kisrepülőgépe bemutatkozik az Egyesült Államokban
Pécs díszpolgára lett Uhrik Teodóra táncművész
Könyvbemutatót tart Bognár Papp Irén Pécs Város Napján
Megújult a Zrínyi-várat övező park Szigetváron
Biológiai szúnyoggyérítést végez a Biokom Nkft.
Facebook Twitter Tumblr Pinterest
A tavalyi évben indította el a BIOKOM NKft. az integrált szúnyogirtási programot, mely a szúnyogtenyészőhelyek felmérését, térképezését, a lakosság tájékoztatását, folyamatos monitorozást, laboratóriumi vizsgálatokat és a szúnyoglárvák biológiai módszerrel történő gyérítését foglalja magában. Ezeket a feladatokat az idei évben is folytatja a BIOKOM Nkft. által megbízott szakcég. – olvasható a Biokom weboldalán.
A program célkitűzése, hogy a környezetbe juttatott vegyszerek mennyisége csökkenjen, és a szúnyogok már lárva állapotban történő irtásával megelőzzék a csípésártalmat. Nem lehet azonban az Országos Katasztrófavédelmi Főigazgatóság által irányított és a központi Állami költségvetésből finanszírozott kémiai szúnyogirtást hirtelen teljesen elhagyni, hiszen minden erőfeszítés ellenére könnyen előállhat egy olyan helyzet, hogy elszaporodnak a csípőszúnyogok, és a kifejlett szúnyogok irtására jelenleg nincs más lehetőség, mint a rovarirtószerek kipermetezése. Ezért a biológiai szúnyogírtás elsődleges célja egyelőre elérni, hogy a kémiai módszerrel történő gyérítés kicsit háttérbe szoruljon.
Az integrált szúnyogirtási program rendkívül összetett, jelentős szakértelmet, laboratóriumi vizsgálatokat és speciális eszközöket igényel, ezért a tevékenység 2022. évi ellátására pályázat útján a LOKÍMICA Magyarország Kft.-t, a spanyol LOKÍMICA Laboratorios magyarországi leányvállalatát bízta meg a városüzemeltetési társaság. Áprilisban már elindult a korábban felmért szúnyogtenyészőhelyek (Pellérdi láprét, Malomvölgyi tavak környezete, Tüskésréti tó környéke) folyamatos ellenőrzése annak érdekében, hogy az esetlegesen megjelenő lárvákat megfelelő fejlettségi stádiumban gyéríteni tudják. A szakértői vélemény alapján egy helyszín esetében, a Pellérdi lápréten volt számottevő a lárvaaktivitás, itt egy 5,5 hektáros terület biológiai készítmény kipermetezésével történő kezelése június első felében meg is történt. Jelenleg a tenyészőhelyek nem aktívak, azonban az időjárási körülmények hatására ez gyorsan megváltozhat. A megbízott vállalkozó bevonásával folyamatosan dolgoznak azon is, hogy a nyilvántartásban szereplő tenyészőhelyeken felül további jelentősebb szúnyogbölcsőket kutassanak és mérjenek fel, próbálják feltárni azokat a jelentősebb gócpontokat, melyek egy adott településrész szúnyogártalmát okozhatják. Minél több helyszínen tudnak szúnyoglárvairtást végezni, annál kevesebb kifejlett szúnyoggal lehet találkozni. Június elejétől a lárvaaktivitás figyelemmel követése mellett a kifejlett szúnyogok egyedsűrűségét is elkezdték vizsgálni. Ez passzív tojáscsapdák, valamint fény- és szén-dioxid-kibocsátású rovarcsapdák alkalmazásával jelenleg 8 helyszínen is zajlik városszerte. Ennek eredménye segít abban, hogy objektív képet kaphassanak a szakemberek a szúnyogártalom mértékének hétről hétre történő alakulásáról, lássák a csípésártalmat okozó fajok elterjedtségét, meg tudják ítélni a korábban elvégzett biológiai szúnyogirtás sikerességét és szükség esetén tervezni tudják egy kémiai beavatkozás idejét, és helyét. Az idei szezon során mért adatok eddig nem indokoltak jelentősebb intézkedést.
Városunk földrajzi adottságai miatt nincsenek a közvetlen közelünkben árterek, nagy kiterjedésű pangó vizek, ezért a csípéseket okozó szúnyogok a szaporodásra leginkább a kertekben lévő kisebb vízgyülemeket tudják használni. Emiatt a biológiai alapokra helyezett városi szúnyoggyérítés egészen biztosan nem lehet sikeres a lakosság segítő együttműködése nélkül. Szükséges mindenkinek a saját területén megtennie azokat az intézkedéseket, amikkel megszüntethetők a potenciális tenyészőhelyek, vagy megelőzhető a kialakulásuk. Itt olyan egyszerű dolgokra kell gondolni, hogy kerüljük a vízelvezető árkok elzárását, tartsuk őket növényzetmentesen, tartsuk az udvarokat és a kerteket gyommentesen, hogy az ne szolgáljon menedékül a kifejlett szúnyogoknak, klórozzuk az állóvizű dísztavakat, medencéket és szifonokat, fedjük le a kutat, esővíztároló hordókat és ciszternát szúnyoghálóval, hogy a szúnyogok ne petézhessenek a vízbe, azokat az edényeket, melyekben a víz felgyülemlik (pl.: vödrök, kannák, virágcserepek, stb.) ürítsük rendszeresen, tartsuk tisztán az ereszcsatornákat és lefolyókat. Közös érdekünk, de együtt is kell tennünk érte, hogy a szúnyogok számát a még elviselhető szinten tudjuk tartani.
– 2021-ben egy “háztól-házig” kampányt bonyolítottunk le, amely során a Lokímica munkatársai a szúnyogártalom szempontjából legproblémásabbnak ítélt területekre, Zsebedombra, Pécs-Somogyra és Újhegyre fókuszálva járták végig az ingatlanokat, szórólapot osztottak és kérdőívek kitöltésével végeztek felmérést. Arra vonatkozóan gyűjtöttek információt, hogy a lakosok fordítanak-e figyelmet a magánkertekben a szúnyoglárva-tenyészőhelyek megszüntetésére, illetve, hogy szubjektív véleményük alapján milyennek ítélik az adott időszakban a szúnyogártalmat. A begyűjtött információk szükségesek ahhoz, hogy a későbbiekben a lakosság tájékoztatása megfelelő legyen, és mindez integrálhatóvá váljon a városi csípőszúnyog ártalom csökkentési tervébe és eljárásrendjébe. A tevékenység fő célja a harmonizált, évről-évre egymásra épülő, adaptív tájékoztatás. Annak érdekében, hogy minél több helyre eljusson az információ, a szórólap tartalmát a médiában, a BIOKOM honlapján és közösségi oldalán is megjelentettük. A lakossági tájékoztatás terveink szerint az idei évben a tavalyihoz hasonlóan fog folytatódni – adott tájékoztatást Herbai Attila a BIOKOM Nkft. biológiai szúnyoggyérítési programért felelős köztisztasági vezetője.
Click to share on Facebook (Opens in new window)
Click to share on Twitter (Opens in new window)
Click to share on Tumblr (Opens in new window)
Click to share on Pinterest (Opens in new window)
Zsigó Róbert: alkotmányos védelmet ad a kormány a családtámogatásoknak, hogy azokat senki se vehesse el az emberektől
Őbemutatót tartott a Pécsi Balett
Újabb tizenhárom illegális szír bevándorlót fogtak Mohács környékén
Megkezdődött a Pécsi Tudományegyetem centenáriumi rendezvénysorozata
A városfejlesztési terveket hamarosan le kell adni…
Ön szerint milyen városképe legyen a jövőben Pécsnek?
Pécsi polgárok hívták életre a Pécsi Értékközösség...
BIOKOM Dr. Őri László előadás fejlesztés felsőoktatás felújítás Janus Pannonius Múzeum Kerek Világ Alapítvány kiállítás koronavírus Kővári János oltás orbán viktor Pannon Filharmonikusok programok Pécsi Nemzeti Színház pécsi tudományegyetem támogatás
© Copyright 2022, Minden jog fenntartva. |  Pécsi Értékközösség Alapítvány
Facebook Twitter WhatsApp Telegram